**LG og Kinnan AS innleder samarbeid i Norge**

 *Fra og med nå er Kinnan AS ny distributør for LG varmepumper i Norge. Samarbeidet er inngått i sammenheng med at Kinnan Holding AB starter opp sin virksomhet i Norge.*

- Vi har jobbet med Kinnan Holding AB siden 2011 og er veldig fornøyde med vårt samarbeid i Sverige og Danmark. Nå ser vi frem til å innta det norske markedet med Kinnan AS som partner, et marked hvor vi ser et stort vekstpotensiale, sier Azita Hedayati, salgsdirektør for varmepumper i LG Electronics.

LG er en av verdens største produsenter av luftvarmepumper og luftkondisjonering. Norden er et prioritert marked, hvor fokuset ligger på å fortsette utviklingen av produkter tilpasset det nordiske klimaet. I 2012 ble flaggskipet Nordic Prestige lansert, og i 2013 fikk produktet beste testresultat hos Sveriges Tekniska Forskningsinstitut\*.

Kinnan er Nordens ledende leverandør av løsninger for energi- og innendørsklima til privatpersoner og bedrifter. Med teknologi og løsninger for varme, kulde, luftkvalitetsforbedring, solenergi og tilbehør så har de et unikt helhetsperspektiv på boligens innendørsklima og energiforbruk.

- I 20 år har vi jobbet proaktivt for å utvikle energi- og klimavennlige løsninger tilpasset det nordiske klimaet. Vi vet vi har et sterkt tilbud, og ser frem til å bygge opp et nettverk av installatører i Norge. Sammen med LG og installatører i Norge, kan vi hjelpe både forbrukere og bedrifter til å få bedre inneklima og energiforbruk, 365 dager i året, sier Michael Töråsen, administrerende direktør i Kinnan.

*For mer informasjon, vennligst kontakt:*

|  |  |
| --- | --- |
| Azita HedayatiNordic Sales Director AELG Electronics NordicE-post: azita.hedayati@lge.com  | Michael TöråsenCEO Kinnan GroupE-post: Michael@kinnan.se |

**Om LG Electronics**

LG Electronics, Inc. (KSE: 066570.KS) er en av verdens største leverandører og en innovatør innenfor hjemmeelektronikk, hvitevarer og mobil kommunikasjon med over 87 000 ansatte fordelt på 113 kontor verden rundt. LG oppnådde en global omsetningen på USD 53,10 milliarder for 2013. LG består av fem forretningsområder - Home Entertainment, Mobile Communications, Home Appliance, Air Conditioning & Energy Solution og Vehicle Components – og er en av verdens største produsenter av flat-tv, audio- og videoprodukter, mobiltelefoner, klimaanlegg, vaskemaskiner og kjøleskap. Siden oktober 1999 har LG Electronics også vært representert i Norden. Den nordiske omsetningen hadde en oppgang i 2013 til nær 2 milliarder NOK. For mer informasjon besøk [www.lg.com](http://www.lg.com).

**Om LG Electronics Air Conditioning & Energy Solutions**

LG Electronics Air Conditioning & Energy Solution Company er et global ledende selskap på markedet for oppvarming, ventilasjon, luftkondisjonering (HVAC) og energiløsninger. Selskapet tilbyr et bredt utvalg innen konsumentprodukter og industri- og spesialiserte luftkondisjoneringssystemer samt LED-belysning. LG AE har ekspandert innen spesialiserte B2B-løsninger med sentralt fokus på miljøvennlighet og energieffektivitet. Gjennom innovativ teknikk, store investeringer i forskning og utvikling, samt effektive markedsføringsstrategier har LG AE slått sin egen salgsrekord hvert år siden år 2000.